4235 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 75 

5 Μαρτίου 2004 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 109 
Μέτρα και όροι για την εναλλακτική διαχείριση των μετα¬ 
χειρισμένων ελαστικών των οχημάτων. Πρόγραμμα 
για την εναλλακτική διαχείρισή τους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 4 του άρθρου 17 του 
Ν. 2939/2001 «Συσκευασίες και εναλλακτική διαχείριση 
των συσκευασιών και άλλων προϊόντων - Ίδρυση Εθνικού 
Οργανισμού Εναλλακτικής Διαχείρισης Συσκευασιών και 
Άλλων Προϊόντων (ΕΟΕΔΣΑΠ) και άλλες διατάξεις» (Α' 
179) καθώς και των άρθρων 15, 16, 17, 20, 21, 23 και 24 
(παρ. 11) αυτού. 

2. Τις διατάξεις των άρθρων 12 (παρ. 2, 3 και 4), 13, 28, 
29 και 30 του Ν. 1650/1986 «για την προστασία του περι¬ 
βάλλοντος» (Α160) όπως το άρθρο 30 τροποποιήθηκε με 
το άρθρο 98 (παρ. 12) του Ν. 1892/1990 «για τον εκσυγ¬ 
χρονισμό και την ανάπτυξη κ.λ.π. » (Α' 101) και στη συνέ¬ 
χεια η παράγραφος 1 του ίδιου άρθρου τροποποιήθηκε 
με το άρθρο 4 του Ν. 3010/2002 (Α'91). 

3. Τις διατάξεις του Ν. 3010/2002 «Εναρμόνιση του Ν. 
1650/1986 με τις οδηγίες 97/11/ΕΕ... κλπ» (Α'91). 

4. Τις διατάξεις του Ν. 2218/16.6.94 (Α'90) «Ίδρυση Νο¬ 
μαρχιακής Αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση και την Περιφέρεια και 
άλλες διατάξεις», όπως συμπληρώθηκε με τις διατάξεις 
του Ν. 2240/16.9.94 (Α' 153) «Συμπλήρωση διατάξεωνγια 
τη Νομαρχιακή Αυτοδιοίκηση και άλλες διατάξεις». 

5. Τις διατάξεις της 50910/2727/2003, Κοινής Υπουργι¬ 
κής Απόφασης «Μέτρα και όροι για τη διαχείριση των στε¬ 
ρεών αποβλήτων. Εθνικός και Περιφερειακός Σχεδια- 
σμός Διαχείρισης» (Β' 1909). 

6. Τις διατάξεις της Η.Π. 29407/3508/2002 ΚΥΑ «Μέτρα 
και όροι για την υγειονομική ταφή των αποβλήτων» (Β' 
1572). 

7. Τις διατάξεις της 2487/455/1999 ΚΥΑ «Μέτρα και όροι 
για την πρόληψη και τον περιορισμό της ρύπανσης του 
Περιβάλλοντος από την αποτέφρωση επικίνδυνων απο¬ 
βλήτων» (Β' 196). 

8. Τις διατάξεις της 15393/2332/2002 ΚΥΑ «Κατάταξη 
δημόσιων και ιδιωτικών έργων και δραστηριοτήτων σε κα¬ 
τηγορίες ... κλπ. » (Β' 1022). 


9. Τις διατάξεις της 11014/703/2003 ΚΥΑ «Διαδικασία 

Προκαταρκτικής Περιβαλλοντικής Εκτίμησης και Αξιολό¬ 
γησης (ΠΠΕΑ) και Εγκρισης Περιβαλλοντικών Ορων 
(ΕΠΟ).κλπ» (Β' 332). 

10. Τις διατάξεις της 59388/3363/88 ΚΥΑ «Τρόπος, όρ¬ 
γανα και διαδικασία επιβολής και είσπραξης των διοικητι¬ 
κών προστίμων του άρθρου 30 του Ν. 1650/96"(Β'638). 

11. Τις διατάξεις της 19396/1546/1997 Κοινής Υπουργι¬ 
κής Απόφασης «Μέτρα και όροι για τη διαχείριση επικίν¬ 
δυνων αποβλήτων» (Β' 604). 

12. Τις διατάξεις του άρθρου 29 Α του Ν. 1558/1985, 
όπως αυτό συμπληρώθηκε με το άρθρο 27 του Ν. 
2081/1992 (ΑΊ54) και αντικαταστάθηκε με το άρθρο 1 
(παρ. 2Α και 4) του Ν. 2469/1997 (Α' 38). 

13. Τις διατάξεις του άρθρου 22, παρ. 3 του Ν. 2362/95 
(Α' 247). 

14. Τις Αποφάσεις 2001/118/ΕΚτης Επιτροπής Ε. Κ. της 
16ης Ιανουάριου 2001 και 2001/573/ΕΚ της Επιτροπής Ε. 
Κ. της 23ης Ιουλίου 2001 για την τροποποίηση της Από¬ 
φασης 2000/532/ΕΚ. 

15. Την ΔΙΔΚ/Φ1/2/22875/31.10.2001 Κοινή Απόφαση 
του Πρωθυπουργού και του Υπουργού Εσωτερικών, Δημ. 
Διοίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών, Δημ. Διοίκησης και 
Αποκέντρωσης» (ΒΊ480). 

16. Την 3418/8.7.2002 Κοινή Απόφαση του Πρωθυ¬ 
πουργού και του Υπουργού Υγείας και Πρόνοιας «Ανάθε¬ 
ση αρμοδιοτήτων στους Υφυπουργούς Υγείας και Πρό¬ 
νοιας» (Β' 861). 

17. Την 485/2001 κοινή απόφαση του Πρωθυπουργού 
και του Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης» (Β' 1484). 

18. Το γεγονός ότι από τις διατάξεις του διατάγματος 
αυτού προκαλείται δαπάνη σε βάρος του Κρατικού Προ¬ 
ϋπολογισμού το ύψος της οποίας δεν μπορεί να καθορι- 
σθεί και θα καλυφθεί από τις Δημόσιες Επενδύσεις μέσω 
των συγχρηματοδοτούμενων με την Ευρωπαϊκή Ένωση 
Π ρογραμμάτων της περιόδου 2000-2006 στο πλαίσιο των 
πιστώσεων που διατίθενται για τις δράσεις και ενέργειες 
αυτές από τα αντίστοιχα επιχειρησιακά προγράμματα. 

19. Την Δ. 507/30.12.2003 γνωμοδότηση του Συμβουλί¬ 
ου της Επικράτειας μετά από πρόταση των Υπουργών Οι¬ 
κονομίας και Οικονομικών, Περιβάλλοντος, Χωροταξίας 

καιΔημοσίων Εργων και Μεταφορών και Επικοινωνιών και 
των Υφυπουργών Εσωτερικών, Δημόσιας Διοίκησης και 
Αποκέντρωσης, Ανάπτυξης και Υγείας και Πρόνοιας, απο¬ 
φασίζει: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 
Άρθρο 1 
Σκοπός 

Με το παρόν διάταγμα αποσκοπείται η εφαρμογή των 
διατάξεων των άρθρων 12 και 13του Ν. 1650/86 (Α' 160), 
καθώς και του Ν. 2939/2001 (Α' 179) και ειδικότερα των 
διατάξεων των άρθρων 15, 16, 17 και 18, ώστε με την κα¬ 
τά προτεραιότητα πρόληψη δημιουργίας αποβλήτων από 
τα ελαστικά επίσωτρα και επιπροσθέτως την επαναχρη- 
σιμοποίηση, την ανακύκλωση και την ενεργειακή αξιοποί¬ 
ηση των μεταχειρισμένων ελαστικών, να μειώνεται η πο¬ 
σότητα των προς διάθεση αποβλήτων σύμφωνα με τους 
στόχους και τις γενικές αρχές του Ν. 2939/2001 (άρθρα 1 
και 4) καθώς και να βελτιώνεται η περιβαλλοντική επίδο¬ 
ση όλων όσων συμμετέχουν στο κύκλο ζωής των ελαστι¬ 
κών. 

Άρθρο 2 
Ορισμοί 

Για τους σκοπούς της παρούσας, νοείται ως: 

1. «όχημα», οποιοδήποτε όχημα χαρακτηρισμένο ως 
κατηγορία Μ, Μ2, Μ3, Ν1, Ν2, Ν3, ΟΙ, 02, 03 και04όπως 
ορίζεται στο Π. Δ. 431/1983 (Α' 160) όπως ισχύει, τα μοτο¬ 
ποδήλατα και οι μοτοσικλέτες, τρίκυκλα, τα ελαφρά τε¬ 
τράτροχα (κατηγορία Ι_1 θ, Ε2 θ, Ι_3θ, Ε4θ, Ι_5θ, Ι_6θ, Ε7θ) 
οχήματα, όπως ορίζονται στην υπ' αριθ. 21090/1874/1993 
ΚΥΑ (Β' 428) όπως ισχύει, καθώς και τα μηχανήματα έρ¬ 
γων και τα γεωργικά. 

2. «ελαστικό οχήματος» οποιοδήποτε ελαστικό επίσω- 
τρο οχήματος σύμφωνα με τον ορισμό της παραγράφου 
1 νέο ή μεταχειρισμένο που προορίζεται για περαιτέρω 
χρήση σύμφωνα με το σκοπό για τον οποίο αρχικά έχει 
σχεδιασθεί. 

3. «μεταχειρισμένο ελαστικό οχήματος» οποιοδήποτε 
ελαστικό οχήματος το οποίο μετά τη χρήση του καθίστα¬ 
ται απόβλητο κατά την έννοια του άρθρου 2 (παραγ. α) 
της υπ' αριθ. 50910/2727/2003 σε συνδυασμό με το άρ¬ 
θρο 2 (παραγ. 4) του Ν. 2939/2001. 

4. «Διαχείριση ελαστικού» 

α) η παραγωγή ή/και διάθεση υλικών από τα οποία κα¬ 
τασκευάζονται άμεσα τα ελαστικά οχημάτων (προμήθεια 
πρωτογενών και δευτερογενών υλικών όπως ορίζονται 
στις παραγ. 25 και 26 του άρθρου 3 του Ν. 2939/2001), 
εφεξής: «προμήθεια" 

β) η παραγωγή ελαστικών οχημάτων, εφεξής: «κατα¬ 
σκευή» 

γ) η διάθεση στην αγορά (εμπορία συμπεριλαμβανομέ- 
νης και της εισαγωγής) ελαστικών οχημάτων προκειμέ- 
νου να χρησιμοποιηθούν από το κοινό, εφεξής: «διακίνη¬ 
ση». Στη διακίνηση δεν περιλαμβάνονται οι εργασίες με¬ 
ταφοράς καθαυτές. 

δ) η αντικατάσταση των ελαστικών των οχημάτων. 

5. «διαχειριστές», όσοι προβαίνουν σε διαχείριση ελα¬ 
στικών των οχημάτων 

6. «παραγωγός», ο κατασκευαστής ή ο εισαγωγέας του 
ελαστικού, είτε αυτό εισάγεται/κατασκευάζεται ως αυτο¬ 


τελές προϊόν είτε αποτελεί μέρος του οχήματος, συμπε¬ 
ριλαμβανομένων και των εισαγωγέων μεταχειρισμένων 
ελαστικών. 

7. «διαχείριση μεταχειρισμένου ελαστικού», η συλλογή, 
η μεταφορά, η μεταφόρτωση, η προσωρινή αποθήκευση, 
η αξιοποίηση και διάθεση των ελαστικών οχημάτων, συ- 
μπεριλαμβανομένης της εποπτείας των εργασιών αυτών 
και της αποκατάστασης των χώρων αποθήκευσης, μετα- 
φόρτωσης, αξιοποίησης και διάθεσης των χρησιμοποιη¬ 
μένων ελαστικών οχημάτων μετά την παύση λειτουργίας 
τους. 

8. «εναλλακτική διαχείριση», αποτελούν οι εργασίες 
συλλογής, μεταφοράς, προσωρινής αποθήκευσης, επα- 
ναχρησιμοποίησης και αξιοποίησης των μεταχειρισμένων 
ελαστικών οχημάτων ώστε μετά την επαναχρησιμοποίη- 
ση ή αξιοποίησή τους να επιστρέφουν στο ρεύμα της αγο¬ 
ράς. 

9. «σύστημα εναλλακτικής διαχείρισης» νοείται η οργά¬ 
νωση σε ατομική ή συλλογική βάση με οποιοδήποτε νομι¬ 
κή μορφή των εργασιών συλλογής, μεταφοράς, προσω¬ 
ρινής αποθήκευσης, επαναχρησιμοποίησης και επεξερ¬ 
γασίας των μεταχειρισμένων ελαστικών οχημάτων. 

10. «επεξεργασία», οποιαδήποτε εργασία, απάτη στιγ¬ 
μή που το μεταχειρισμένο ελαστικό οχήματος παραδίδε- 
ται σε εγκεκριμένη σύμφωνα με τις κείμενες διατάξεις 
εγκατάσταση για, κοπή, τεμαχισμό, κοκκοποίηση, ανά¬ 
κτηση ενέργειας ή προετοιμασία προς διάθεση των κατα¬ 
λοίπων τεμαχισμού και οιεσδήποτε άλλες εργασίες διε¬ 
ξάγονται για την ανάκτηση ή/και την διάθεση του μετα¬ 
χειρισμένου ελαστικού οχήματος. 

11. «επαναχρησιμοποίηση», οποιαδήποτε εργασία συ- 
μπεριλαμβανομένης της αναγόμωσης μέσω της οποίας 
τα μεταχειρισμένα ελαστικά οχημάτων χρησιμοποιούνται 
για τον ίδιο σκοπό για τον οποίο είχαν αρχικά σχεδιαστεί. 

12. «ανακύκλωση», η επανεπεξεργασία σε διαδικασία 
παραγωγής των αποβλήτων υλικών για τον αρχικό σκοπό 
ή για άλλους σκοπούς συμπεριλαμβανομένης της κοκκο¬ 
ποίησης για χρήση του ελαστικού τρίμματος ως πρόσθε¬ 
του σε ασφαλτοτάπητες, πληντης ανάκτησης ενέργειας. 

13. «ανάκτηση ενέργειας», η χρήση ολόκληρων ή τε¬ 
μαχισμένων ή τρίμματος ελαστικών ως μέσου παραγω¬ 
γής θερμικής ή ηλεκτρικής ενέργειας και σε συμμόρφω¬ 
ση με τις κείμενες διατάξεις περί εκπομπών απαερίων 
καύσης. 

14. «αξιοποίηση», οποιαδήποτε από τις εργασίες που 
προβλέπονται στο παράρτημα IV Β του άρθρου 17 της 
50910/2727/2003 ΚΥΑ. 

15. «διάθεση», οποιαδήποτε από τις εργασίες που προ- 
βλέπονται στο παράρτημα IV Ατού άρθρου 17 της 50910/ 
2727/2003 ΚΥΑ. 

16. «Συλλογή», όπως ορίζεται στο άρθρο 2 (παραγ. η) 
της 50910/2727/2003 ΚΥΑ. Οι εργασίες συλλογής ξεκι¬ 
νούν από το σημείο συλλογής όπως ορίζεται στην παραγ. 
17του άρθρου αυτού. 

17. «Σημείο συλλογής», κάθε εγκεκριμένος χώρος σύμ¬ 
φωνα με τις κείμενες διατάξεις στον οποίο γίνεται η πα¬ 
ραλαβή των μεταχειρισμένων ελαστικών από τον τελικό 
χρήστη σε συνεργεία που ασχολούνται με την αντικατά¬ 
σταση, επισκευή και συντήρηση ελαστικών. 

18. «τεμαχιστής», οποιοδήποτε μηχάνημα που χρησιμο¬ 
ποιείται για την κοπή σε κομμάτια μεταχειρισμένων ελα¬ 
στικών οχημάτων για περαιτέρω αξιοποίηση ή τελική διά¬ 
θεση. 

19. «Αρμόδια αρχή», για την εφαρμογή τουπαρόντος Π. 
Δ/τος είναι ο ΕΟΕΔΣΑΠ όπως ορίζεται στις παραγράφους 
1,2 και 3 του άρθρου 24 σε συνδυασμό με την παράγρα¬ 
φο 11 του ίδιου άρθρου του Ν. 2939/2001 (Α' 157). 

Άρθρο 3 

Πεδίο Εφαρμογής 

1. Το παρόν διάταγμα εφαρμόζεται για όλα τα ελαστικά 
των οχημάτων που διατίθενται στην αγορά καθώς και για 
τα μεταχειρισμένα ελαστικά. 

2. Το παρόν Π.Δ. εφαρμόζεται με την επιφύλαξη της 
ισχύουσας εθνικής και κοινοτικής νομοθεσίας ιδίως όσον 
αφορά τα πρότυπα ασφάλειας, τις εκπομπές στον αέρα 
και τους ελέγχους θορύβου καθώς καιτηνπροστασίατου 
εδάφους και των νερών. 

ΚΕΦΑΛΑΙΟ Β 

ΕΝΑΛΛΑΚΤΙΚΗ ΔΙΑΧΕΙΡΙΣΗ ΤΩΝ ΕΛΑΣΤΙΚΩΝ 

Άρθρο 4 

Όροι και προϋποθέσεις για τη διαχείριση 
των ελαστικών οχημάτων 

Απαγορεύεται να διακινούνται στην αγορά ελαστικά 
οχημάτων για τα οποία δεν πληρούνται οι όροι και οι προ¬ 
ϋποθέσεις που προβλέπονται σε ειδικές διατάξεις της 
εκάστοτε κείμενης νομοθεσίας και αφορούν στη κατα¬ 
σκευή και στη σύνθεσή τους καθώς και στην δυνατότητα 
για επαναχρησιμοποίηση και αξιοποίηση των αποβλήτων 
τους ώστε όταν γίνονται εργασίες διάθεσης ή αξιοποίη¬ 
σης των μεταχειρισμένων ελαστικών να περιορίζονται 
στο ελάχιστο οι δυσμενείς επιπτώσεις στο περιβάλλον και 
στην υγεία του ανθρώπου. 

Άρθρο 5 

Συστήματα εναλλακτικής διαχείρισης ελαστικών. 

1. Η εναλλακτική διαχείριση των μεταχειρισμένων ελα¬ 
στικών διέπεται από τις γενικές αρχές εναλλακτικής δια¬ 
χείρισης του άρθρου 4του Ν. 2939/2001. 

2. Οι παραγωγοί ελαστικών, υποχρεώνονται α) να ορ¬ 
γανώνουν ή να συμμετέχουν σε ατομικά ή συλλογικά συ¬ 
στήματα εναλλακτικής διαχείρισης των ελαστικών που 
αφορούν τη δραστηριότητάτους, κατ' εφαρμογή του άρ¬ 
θρου 17του Ν. 2939/2001 και σύμφωνα με τους ειδικότε¬ 
ρους όρους που προβλέπονται στο παρόν Δ/γμα. 

β) να καταρτίζουν συμβάσεις συνεργασίας με τους φο¬ 
ρείς επεξεργασίας μεταχειρισμένων ελαστικών. 

3. Οι παραγωγοί των ελαστικών προωθούν κατ' εφαρ¬ 
μογή του παρόντος Δ/τος την πλέον ενδεδειγμένη μέθο¬ 
δο εναλλακτικής διαχείρισης με την οργάνωση συστημά¬ 
των συλλογής, μεταφοράς, προσωρινής αποθήκευσης, 
επαναχρησιμοποίησης και αξιοποίησης των μεταχειρι¬ 
σμένων ελαστικών, τηρουμένωντων διατάξεωντης κείμε¬ 
νης νομοθεσίας σχετικά με την διαχείριση των στερεών 
(μη επικίνδυνων) αποβλήτων. 

Τα συστήματα αποβλέπουν ειδικότερα: 

α) στη συλλογή των μεταχειρισμένων ελαστικών από τα 
συνεργεία που ασχολούνται με την αντικατάσταση, επι¬ 
σκευή και συντήρηση ελαστικών και γενικότερα τους 
σταθμούς επιδιόρθωσης οχημάτων που προβαίνουν σε 
αντικατάσταση ελαστικών ή άλλο τελικό αποδέκτη και 
στην προσωρινή αποθήκευσή τους ώστε να διοχετεύο¬ 
νται σε εγκεκριμένες εγκαταστάσεις επεξεργασίας. 

β) στην επαναχρησιμοποίηση ή στην αξιοποίηση συ- 


μπεριλαμβανομένης της ανακύκλωσης των συλλεγόμε- 
νων μεταχειρισμένων ελαστικών στο πλαίσιο εφαρμογής 
της εκάστοτε κείμενης νομοθεσίας για την προστασία του 
αέρα, του εδάφους και των νερών. 

γ) στη συμμόρφωση με τις απαιτήσεις που αναφέρονται 
σε θέματα: 

γ. 1) προστασίας του περιβάλλοντος και της υγείας, 
ασφάλειας και υγιεινής των καταναλωτών 
γ2) προστασίας των δικαιωμάτων βιομηχανικού και 
εμπορικού απορρήτου 

γ3) αποφυγής εμποδίων στο εμπόριο ή στρεβλώσεων 
στον ανταγωνισμό για τα εισαγόμενα προϊόντα. 

δ)στη δυνατότητα συνεργασίας των συστημάτων εναλ¬ 
λακτικής διαχείρισης ελαστικών, με συστήματα εναλλα¬ 
κτικής διαχείρισης άλλων προϊόντων, κατά την έννοια του 
άρθρου 2(παρ. 4) του Ν. 2939/2001, όπως με συστήματα 
εναλλακτικής διαχείρισης των Οχημάτων στο Τέλος του 
Κύκλου Ζωής τους (ΟΤΚΖ), ώστε να καθίσταται ευχερέ¬ 
στερη και να διευκολύνεται η χωριστή συλλογή των μετα¬ 
χειρισμένων ελαστικών. 

4. Η οργάνωση των συστημάτων εναλλακτικής διαχείρι¬ 
σης γίνεται από τους παραγωγούς ελαστικών: 
α) ατομικά από τους ίδιους ή 

β) συλλογικά, με τη συμμετοχή τους σε εγκεκριμένα συ¬ 
στήματα συλλογικής εναλλακτικής διαχείρισης οποιοσ¬ 
δήποτε νομικής μορφής, όπως εταιρείες (Α.Ε. - Ε.Π.Ε. 
κ.λ.π.) συνεταιρισμούς, κοινοπραξίες κ.λ.π. 

Στα συλλογικά συστήματα είναι δυνατόν να συμμετέ¬ 
χουν και οι λοιποί διαχειριστές ελαστικών κατά την έννοια 
της παραγ. 7 του άρθρου 2 του παρόντος Π.Δ/τος. 

Γιατην οργάνωση κάθε συστήματος ατομικής ή συλλο¬ 
γικής εναλλακτικής διαχείρισης απαιτείται η χορήγηση 
έγκρισης από την αρμόδια αρχή σύ μφωνα με το άρθρο 17 
παραγ. 1 του Ν. 2939/2001. 

Ειδικότερα: 

4.1) Συστήματα Ατομικής Εναλλακτικής Διαχείρισης, 
α) Για την έγκριση κάθε συστήματος ατομικής εναλλα¬ 
κτικής διαχείρισης απαιτείται ο παραγωγός ελαστικών. 

αΐ) Να καταθέσει στην αρμόδια αρχή φάκελο με μελέ¬ 
τη ή/και στοιχεία από τον οποίο: 

- να αποδεικνύεται ότι ο παραγωγός: 

• διαθέτει την απαιτούμενη οικονομική καιτεχνική υπο¬ 
δομή για την εφαρμογή του συστήματος του 

• να προσδιορίζονται οι στόχοι και οι μέθοδοι εναλλα¬ 
κτικής διαχείρισης. Ειδική πρόβλεψη απαιτείται για τα νη¬ 
σιά και τις απομακρυσμένες περιοχές 

• να αποδεικνύεται η συνεργασία με διαχειριστές μετα¬ 
χειρισμένων ελαστικών 

Τα στοιχεία που πρέπει να περιλαμβάνει ο φάκελος πε- 
ριγράφονται αναλυτικά στο Παράρτημα I του παρόντος 
Διατάγματος. 

α2) να καταβάλλει στην αρμόδια αρχή σχετικό ανταπο¬ 
δοτικό τέλος, το ύψος του οποίου προσδιορίζεται αρχικά 
με κοινή απόφαση των Υπουργών Οικονομικών και Περι¬ 
βάλλοντος Χωροταξίας και Δημοσίων Έργων. Το ποσό 
του ανταποδοτικού τέλους αναπροσαρμόζεται με κοινή 
απόφαση των ως άνω Υπουργών με τη διαδικασία του άρ¬ 
θρου 24 (παρ. 11)του Ν. 2939/2001, με κριτήριο την έκτα¬ 
ση του συστήματος εναλλακτικής διαχείρισης. 

β) Οι παραγωγοί που οργανώνουν συστήματα ατομικής 
εναλλακτικής διαχείρισης φέρουν ευθύνη για την εκπλή¬ 
ρωση των υποχρεώσεών τους όπως περιγράφονται στο 
άρθρο 7. 

4. 2) Συστήματα Συλλογικής Εναλλακτικής Διαχείρισης 
α) Για την έγκριση κάθε συστήματος συλλογικής εναλ¬ 
λακτικής διαχείρισης απαιτείται οι παραγωγοί: 

α. 1) να καταθέσουν στην αρμόδια αρχή φάκελο με με¬ 
λέτη ή/και στοιχεία από τον οποίο: 

- να αποδεικνύεται ότι το σύστημα διαθέτει την απαι- 
τούμενη τεχνική και οικονομική υποδομή για την εφαρμο¬ 
γή του και ότι ανταποκρίνεται στους όρους της παρ. 3 

- να προσδιορίζεται το ποσό της χρηματικής εισφοράς 
που καταβάλλουν στο σύστημα οι συμμετέχοντες παρα¬ 
γωγοί και ενδεχομένως οι λοιποί διαχειριστές εφόσον 
συμμετέχουν στο σύστημα 

- να καθορίζονται οι στόχοι και οι μέθοδοι εναλλακτικής 
διαχείρισης. Ειδική πρόβλεψη απαιτείται για τα νησιά και 
τις απομακρυσμένες περιοχές. 

- να αποδεικνύεται η συνεργασία του συστήματος με 
τους διαχειριστές των μεταχειρισμένων ελαστικών. 

α. 2) να διασφαλίζουν τη δυνατότητα συμμετοχής στο 
σύστημα των ενδιαφερομένων παραγωγών ή/και των 
υπολοίπων διαχειριστών οι οποίοι εκπληρώνουν τους 
όρους και τις προϋποθέσεις του συστήματος. 

α. 3) Ναπροσδιορίζουντο πλαίσιο των συμβάσεωνπρο- 
σχώρησής τους στο σύστημα με συνοπτική περιγραφή 
των συμβατικών υποχρεώσεων των ενδιαφερομένων πα¬ 
ραγωγών ή/και ενδεχομένως λοιπών διαχειριστών. 

α. 4) Να διασφαλίζουν τη δυνατότητα κατάρτισης συμ¬ 
βάσεων συνεργασίας με τους ΟΤΑ σύμφωνα με το άρθρο 
8τουΝ. 2939/2001 

Τα ως άνω στοιχεία που πρέπει να περιλαμβάνει ο φά¬ 
κελος περιγράφονται αναλυτικά στο Παράρτημα I του πα¬ 
ρόντος Διατάγματος. 

α. 5) Να καταβάλλουν στην αρμόδια αρχή σχετικό αντα¬ 
ποδοτικό τέλος το ύψος του οποίου προσδιορίζεται αρχι¬ 
κά με κοινή απόφαση των Υπουργών Οικονομικών και Πε¬ 
ριβάλλοντος Χωροταξίας και Δημοσίων Έργων. Το ποσό 
του ανταποδοτικού τέλους αναπροσαρμόζεται με κοινή 
απόφαση των ως άνω Υπουργών με τη διαδικασία του άρ¬ 
θρου 24 (παρ. 11) του Ν. 2939/2001 με κριτήριο την έκτα¬ 
ση του συστήματος εναλλακτικής διαχείρισης, 
β) Όροι συμμετοχής στο σύστημα: 

Οι παραγωγοί ελαστικών εφόσον δεν προβαίνουν στην 
οργάνωση συστήματος ατομικής εναλλακτικής διαχείρι¬ 
σης σύμφωνα με τους όρους της περίπτωσης 1, συμμε¬ 
τέχουν υποχρεωτικά σε συστήματα συλλογικής εναλλα¬ 
κτικής διαχείρισης με τις ακόλουθες προϋποθέσεις: 

β. 1)σε περίπτωση υφιστάμενων συστημάτων, τα συ¬ 
στήματα αυτά να έχουν λάβει την προβλεπόμενη στην πα¬ 
ράγραφο αυτή σχετική έγκριση από τον ΕΟΕΔΣΑΠ και οι 
ήδη συμμετέχοντες παραγωγοί να είναι νόμιμοι κάτοχοι 
του Πιστοποιητικού Εναλλακτικής Διαχείρισης(ΠΕΔ) 
σύμφωνα με το άρθρο 6. 

β. 2) σε περίπτωση νέων υπό έγκριση συστημάτων, να 
έχουν καταρτισθεί προσύμφωνα συνεργασίας μεταξύ 
των ενδιαφερομένων παραγωγών ελαστικών. Αντίγραφα 
των προσυμφώνων αυτών κατατίθενται στην αρμόδια αρ¬ 
χή για την έγκριση των ως άνω συστημάτων. 


Η συμμετοχή στα συστήματα συλλογικής εναλλακτικής 
διαχείρισης: 

ί) συνοδεύεται από την καταβολή στο σύστημα εκ μέ¬ 
ρους του ενδιαφερομένου παραγωγού χρηματικής ει¬ 
σφοράς το ύψος της οποίας καθορίζεται στη σύμβαση. 

ϋ) παρέχει το δικαίωμα στον συμμετέχοντα παραγωγό 
να επισημαίνει τα ελαστικά, με την ένδειξη που περιγρά- 
φεται στη σύμβαση προσχώρησης, ως απόδειξη της συμ¬ 
μετοχής του στο σύστημα, 

Πί) απαλλάσσει τους συμβαλλόμενους παραγωγούς 
από την ευθύνη εκπλήρωσης των υποχρεώσεων που πε- 
ριγράφονται στην παράγραφο 6. 

5. Η έγκριση ή ανανέωση κάθε συστήματος ατομικής ή 
συλλογικής εναλλακτικής διαχείρισης χορηγείται μόνον 
εφόσον: 

1) Οι επιχειρήσεις που αποτελούν συστήματα εναλλα¬ 
κτικής διαχείρισης δεν έχουν κηρυχθεί σε πτώχευση και 
δεν βρίσκονται σε κατάσταση εκκαθάρισης ή παύσης 
πληρωμών καθώς και οι μετέχοντας σε αυτά διαχειριστές 
δεν έχουν καταδικασθεί για φορολογικές ή οικονομικές 
παραβάσεις, καθώς και για παραβάσεις των διατάξεων 
του ανταγωνισμού ή αισχροκέρδειας που αποτελούν κώ¬ 
λυμα άσκησης επιχειρηματικής δραστηριότητας κατά το 
ισχύον δίκαιο. 

Στην περίπτωση που το σύστημα έχει τη νομική μορφή 
Α. Ε. θα πρέπει να μη έχουν καταδικασθεί για τα προανα- 
φερόμενα αδικήματα τα μέλη των διοικήσεων, οι διευθύ- 
νοντες σύμβουλοι και τα ανώτερα διευθυντικά στελέχη 
τους. 

2) βεβαιώνεται από την αρμόδια αρχή ότι το εν λόγω σύ¬ 
στημα ανταποκρίνεται στους όρους των προηγουμένων 
παραγράφων 3 και 4 του άρθρου αυτού 

Στην έγκριση του συστήματος ατομικής ή συλλογικής 
εναλλακτικής διαχείρισης μπορεί να προβλέπονται ειδι¬ 
κότεροι όροι για την αποτελεσματικότερη εφαρμογή του. 

Η έγκριση ισχύει για έξη (6) χρόνια και μπορεί να ανανε¬ 
ώνεται με τροποποίηση ή αναθεώρηση της προβλεπόμε- 
νης μελέτης σύμφωνα με τα τότε ισχύοντα νέα δεδομένα 
ή κατ' εφαρμογή του άρθρου 5 (παρ. 4). Η διαδικασία ανα¬ 
νέωσης, αναστολής ή ανάκλησης των εγκρίσεων, καθώς 
και κάθε αναγκαία λεπτομέρεια για την εφαρμογή της πα¬ 
ραγράφου αυτής ρυθμίζονται από κανονισμούς που εκδί- 
δονται με αποφάσεις του Υπουργού Περιβάλλοντος Χω¬ 
ροταξίας και Δημοσίων Έργων με τη διαδικασία του άρ¬ 
θρου 24 (παρ. 11) του Ν 2939/2001. 

Άρθρο 6 

Πιστοποιητικό εναλλακτικής διαχείρισης ελαστικών 

1. Κάθε τρία (3) χρόνια από τη χορήγηση της έγκρισης 
του συστήματος εναλλακτικής διαχείρισης (άρθρο 4) διε- 
νεργείται έλεγχος από την αρμόδια αρχή μετά από αίτη¬ 
ση του συστήματος ατομικής ή συλλογικής εναλλακτικής 
διαχείρισης ή αυτεπαγγέλτως, προκειμένου να διαπιστω¬ 
θεί ότι κατά το χρονικό αυτό διάστημα εφαρμόζονται οι 
μέθοδοι εναλλακτικής διαχείρισης και επιτυγχάνονται οι 
στόχοι της σύμφωνα με τις απαιτήσεις του παρόντος δια¬ 
τάγματος. 

Αν από τον έλεγχο διαπιστώνεται ότι εφαρμόζονται οι 
μέθοδοι εναλλακτικής διαχείρισης και επιτυγχάνονται οι 
στόχοι σύμφωνα με τα παραπάνω, η αρμόδια αρχή εκδί- 
δειτο Πιστοποιητικό Εναλλακτικής Διαχείρισης (Π. Ε. Δ.) 
σύμφωνα με τη διαδικασία της παρ. 11 του άρθρου 24 του 

Ν. 2939/2001 με το οποίο βεβαιώνεται η υπαγωγή του 
ελαστικού σε εναλλακτική διαχείριση. 

2. Το Π. Ε. Δ. εκδίδεται στο όνομα του παραγωγού ή του 
συστήματος για τα ελαστικά επίσωτρα. Με το Π.Ε.Δ. 
απαλλάσσονται οι λοιποί συμβαλλόμενοι παραγωγοί από 
την υποχρέωση έκδοσής του. 

3. Το Π. Ε. Δ. χορηγείται εφόσον ο αϊτών παραγωγός: 

α) αποδεικνύει με βάση τα στοιχεία που του ζητά η αρ¬ 
μόδια αρχή, ότι εκπλήρωσε τις υποχρεώσεις εναλλακτι¬ 
κής διαχείρισης για την προηγούμενη τριετία σύμφωνα 
με τους όρους που προσδιορίζονται στην χορηγηθείσα 
έγκριση του συστήματος εναλλακτικής διαχείρισης (άρ¬ 
θρο 4). Σε περίπτωση που ο αϊτών παραγωγός συμμετέχει 
σε συστήματα συλλογικής εναλλακτικής διαχείρισης αρ¬ 
κεί η κατάθεση στην αρμόδια αρχή των αποδεικτικών συμ¬ 
μετοχής στα συστήματα αυτά και εκπλήρωσης των υπο- 
χρεώσεώντου. 

β) καταβάλλει ανταποδοτικό τέλος το ύψος του οποίου 
προσδιορίζεται με κοινή απόφαση των Υπουργών Οικο¬ 
νομικών, Ανάπτυξης και Περιβάλλοντος Χωροταξίας και 
Δημοσίων Έργων. Το ποσό αυτό αναπροσαρμόζεται με 
κοινή απόφαση των ως άνω Υπουργών με τη διαδικασία 
του άρθρου 24 (παρ. 11) του Ν. 2939/2001. 

4. Αν η αρμόδια αρχή διαπιστώσει ότι δεν πληρούνται οι 
υποχρεώσεις εναλλακτικής διαχείρισης ή ότι δεν τηρού¬ 
νται οι όροι της έγκρισης που χορηγήθηκε, μπορεί να θέ¬ 
σει ειδικούς όρους για την έκδοση του Π ΕΔ με προθεσμία 
συμμόρφωσης με αυτούς ή να επιβάλλει χρηματικό πρό¬ 
στιμο σύμφωνα με το άρθρο 20 του Ν. 2939/2001. 

Εάν ο αϊτών επί δύο φορές δεν επιδεικνύει επάρκεια ή 
δεν συμμορφώνεται με τους τιθέμενους ειδικούς όρους, 
η αρμόδια αρχή έχει τη δυνατότητα: 

α) στη περίπτωση συστήματος ατομικής εναλλακτικής 
διαχείρισης να υποχρεώσει τον αιτούντα να συμμετάσχει 
σε υπάρχον σύστημα συλλογικής εναλλακτικής διαχείρι¬ 
σης που αφορά τον κλάδο του ή να συμπράξει στη δημι¬ 
ουργία νέου, άλλως προβαίνει σε αναθεώρηση των όρων 
ή σε ανάκληση της έγκρισης του συστήματος αυτού. 

β) στη περίπτωση συστήματος συλλογικής εναλλακτι¬ 
κής διαχείρισης να προβεί σε αναθεώρηση των όρων ή σε 
ανάκληση της έγκρισης του συστήματος αυτού. 

5. Οι αιτήσεις και τα σχετικά αποδεικτικά στοιχεία για 
την έκδοση του Π. Ε. Δ κατατίθενται στην αρμόδια αρχή 
κάθε τρία (3) χρόνια, από τη χορήγηση της έγκρισης του 
συστήματος εναλλακτικής διαχείρισης, από 11ανουάριου 
- 31 Ιανουάριου. Μέσα σε έξι (6) μήνες από την υποβολή 
όλων των αιτούμενων στοιχείων χορηγείται το ΠΕΔ. 

Άρθρο 7 

Υποχρεώσεις διαχειριστών ελαστικών 

1) Οι διαχειριστές των ελαστικών έχουν ευθύνη για την 
εκπλήρωση των υποχρεώσεων που απορρέουν από τις 
διατάξεις του Ν. 2939/2001 και του παρόντος διατάγμα¬ 
τος στο πλαίσιο των δραστηριοτήτων τους. Ειδικότερα, 
από τους διαχειριστές των ελαστικών έχουν ευθύνη: 

α) ο παραγωγός-εισαγωγέας: να προβαίνει σε συλλογή 
των ελαστικών επισώτρων και να μεριμνά ώστε αυτά να 
οδηγούνται σε εγκεκριμένες εγκαταστάσεις επεξεργα¬ 
σίας για επαναχρησιμοποίηση ή για αξιοποίηση σύμφωνα 
με τις εκάστοτε κείμενες σχετικές διατάξεις. 

β) ο διακινητής ι) να διακινεί ελαστικά οχημάτων μόνο 
εφόσον ο παραγωγός - εισαγωγέας από τον οποίο τα έχει 


προμηθευτεί διαθέτει ΠΕΔ και είναι συμβεβλημένος με 
σύστημα συλλογικής εναλλακτικής διαχείρισης ιι) εφό¬ 
σον είναι συμβεβλημένος με σύστημα συλλογικής εναλ¬ 
λακτικής διαχείρισης να προβαίνει σε συλλογή των ελα¬ 
στικών σύμφωνα με τους όρους του παρόντος Διατάγμα¬ 
τος. 

γ) Οσοι εκτελούν εργασίες επισκευής ελαστικών ή ανα¬ 
γόμωσης, όπως τα συνεργεία που ασχολούνται με την 
αντικατάσταση, επισκευή και συντήρηση ελαστικών, κα¬ 
θώς και κάθε άλλος κάτοχος αποβλήτων ελαστικών (ιδιώ¬ 
της, δημόσιος ή ιδιωτικός οργανισμός) να παραδίδει τα 
απόβλητα ελαστικά σε εγκεκριμένο σύστημα εναλλακτι¬ 
κής διαχείρισης ελαστικών ή σε νόμιμο συλλέκτη. 

δ) την ευθύνη για τα ελαστικά που εισάγονται ως εξάρ¬ 
τημα οχήματος την φέρει ο εισαγωγέας του οχήματος. 

ε) ο τελικός χρήστης ελαστικού να παραδίδει τα μετα¬ 
χειρισμένα ελαστικά σε εγκεκριμένο σημείο συλλογής 
όπως ορίζεται στο άρθρο 2 (παρ. 17). 

στ) Το σύστημα εναλλακτικής διαχείρισης ελαστικών 
οχημάτων να συνεργάζεται με συστήματα εναλλακτικής 
διαχείρισης οχημάτων στο τέλος κύκλου ζωής τους (ΟΤ- 
ΚΖ). 

2) Από τις υποχρεώσεις που περιγράφονται παραπάνω 
απαλλάσσονται οι παραγωγοί-εισαγωγείς των ελαστικών 
που συμμετέχουν σε συστήματα συλλογικής εναλλακτι¬ 
κής διαχείρισης σύμφωνα με τις διατάξεις του άρθρου 
αυτού με τον όρο ότι τηρούνται αμοιβαία οι συμβατικές 
δεσμεύσεις τους με το σύστημα αυτό. 

Άρθρο 8 

Όροι και προϋποθέσεις για την διαχείριση 
των μεταχειρισμένων ελαστικών 

Α. ΓΕΝΙΚΑ 

1. Κάθε εργασία διαχείρισης των μεταχειρισμένων ελα¬ 
στικών πραγματοποιείται σύμφωνα με τη διαδικασία και 
τους όρους που προβλέπονται στις σχετικές διατάξεις 
της κείμενης νομοθεσίας για τη διαχείριση των στερεών 
(μη επικίνδυνων) αποβλήτων. 

2. Κάθε εγκατάσταση ή επιχείρηση που εκτελεί εργα¬ 
σίες διαχείρισης μεταχειρισμένων ελαστικών πρέπει να 
ενταχθεί ή να συμβληθεί με εγκεκριμένα συστήματα εναλ¬ 
λακτικής διαχείρισης σύμφωνα με το άρθρο 4 του παρό¬ 
ντος Π.Δ. 

3. Σύμφωνα με το άρθρο 6 της 29407/3508/2002 ΚΥΑ 
«Μέτρα και όροι για την υγειονομική ταφή των αποβλή¬ 
των», μετά την 16η Ιουλίου 2003, δεν γίνονται αποδεκτά 
σε ΧΥΤΑ ί) ολόκληρα μεταχειρισμένα ελαστικά οχημάτων, 
εκτός από τα υλικά που προορίζονται για χρήση σε κατα¬ 
σκευαστικά έργα εντός του ΧΥΤΑ, και Ν) τεμαχισμένα με¬ 
ταχειρισμένα ελαστικά οχημάτων μετά την 16η Ιουλίου 
2006. Και στις δύο περιπτώσεις εξαιρούνται τα ελαστικά 
ποδηλάτων και τα ελαστικά με εξωτερική διάμετρο άνω 
των 1.400 πιπι. 

Β. ΕΙΔΙΚΕΣ ΔΙΑΤΑΞΕΙΣ 

1. Ως προς τη συλλογή των μεταχειρισμένων ελαστι¬ 
κών: α) οι ιδιοκτήτες, κάτοχοι ή τελικοί χρήστες μεταχει¬ 
ρισμένων ελαστικών υποχρεούνται να τα μεταφέρουν οι 
ίδιοι και να τα παραδίδουν σε σημεία συλλογής ή σε νόμι¬ 
μους συλλέκτες ή σε εγκεκριμένα συστήματα εναλλακτι¬ 
κής διαχείρισης. 

β) οποιοσδήποτε συλλέγει μεταχειρισμένα ελαστικά 
από τα σημεία συλλογής υποχρεούται: 

β. 1) να έχει λάβει άδεια συλλογής σύμφωνα με τις κεί¬ 
μενες σχετικές διατάξεις. 

β. 2) να διατηρεί αναλυτικά στοιχεία ποσοτήτωντων με¬ 
ταχειρισμένων ελαστικών που συνέλεξε, μετέφερε και 
παρέδωσε. 

β. 3) να μεταφέρει σε τακτά διαστήματα τα μεταχειρι¬ 
σμένα ελαστικά και να τα παραδίδει σε εγκεκριμένες 
εγκαταστάσεις διάθεσης-αξιοποίησης. 

2. Ως προς την επαναχρησιμοποίηση και αξιοποίηση: 

α) Η αρμόδια αρχή εισηγείται στον Υπουργό ΠΕΧΩΔΕ, 
μέτρα διοικητικά και νομοθετικά για την ενθάρρυνση κα¬ 
τά προτεραιότητα ί) της επαναχρησιμοποίησης εφόσον 
είναι οικολογικά συμφέρουσα, και τεχνολογικά και οικο¬ 
νομικά εφικτή, ϋ) της χρήσης υλικών που περιέχουν ανα¬ 
κυκλωμένο ελαστικό και ίϋ) της ενεργειακής αξιοποίησης 
μεταχειρισμένων ελαστικών. Στα μέτρα αυτά περιλαμβά¬ 
νεται α) η παροχή κινήτρων σύμφωνα με το εκάστοτε 
ισχύον νομοθετικό καθεστώς ενισχύσεων των ιδιωτικών 
επενδύσεων β) όπου από τις εκάστοτε κείμενες διατάξεις 
προβλέπεται η βράβευση επιχειρήσεων που παράγουν 
προϊόντα με περιβαλλοντικές προδιαγραφές, λαμβάνεται 
ως κριτήριο για τη βράβευση αυτή εκτός των άλλων και η 
χρήση ανακυκλωμένων υλικών καθώς και η δυνατότητα 
αξιοποίησης / ανακύκλωσης όταν καταστούν απόβλητα. 

β) Έως την 31η Ιουλίου 2006, η αξιοποίηση των μετα¬ 
χειρισμένων αποβλήτων ελαστικών οχημάτων πρέπει να 
καλύπτει τουλάχιστον το 65 % των αποσυρόμενων ελα¬ 
στικών. Εντός του ιδίου χρονικού ορίου, η ανακύκλωση 
πρέπει να φθάνει τουλάχιστον στο 10 %. 

Οι ποσοτικοί αυτοί στόχοι είναι δυνατό να τροποποιού¬ 
νται με κοινή απόφαση των Υπουργών Ανάπτυξης και Πε¬ 
ριβάλλοντος, Χωροταξίας και Δημοσίων Εργων μετά από 
εισήγηση του ΕΟΕΔΣΑΠ σύμφωνα με τα οριζόμενα στο 
άρθρο 17 (παρ. 5) του Ν. 2939/2001. 

Άρθρο 9 

Υποβολή εκθέσεων και πληροφόρηση 

1. Οι διαχειριστές των ελαστικών και των μεταχειρισμέ¬ 
νων ελαστικών υποχρεούνται να παρέχουν στην αρμόδια 
αρχή ακριβή και αξιόπιστα δεδομένα σχετικά με τις δρα¬ 
στηριότητες τους σύμφωνα με το άρθρο 18 του Ν. 
2939/2001. 

2. Οι παραγωγοί ελαστικών υποχρεούνται να καταρτί¬ 
ζουν λεπτομερή Εκθεση σχετικά με την εφαρμογή του συ¬ 
στήματος ατομικής ή συλλογικής εναλλακτικής διαχείρι¬ 
σης και τον τρόπο εκπλήρωσης των υποχρεώσεών τους 
σύμφωνα με το παρόν Π. Δ. Η Εκθεση που περιλαμβάνει 
και τον προγραμματισμό του συστήματος για τον επόμε¬ 
νο χρόνο υποβάλλεται στην αρμόδια αρχή την 1η Ιανουά¬ 
ριου κάθε έτους. 

3. Η αρμόδια αρχή: α) μεριμνά για τη δημιουργία συ¬ 
στήματος ενημέρωσης και πληροφόρησης για τα ελαστι¬ 
κά οχημάτων. Το περιεχόμενο του συστήματος ενημέρω¬ 
σης και πληροφόρησης καθώς και οι προτεινόμενες δρά¬ 
σεις για την υλοποίησή τους περιγράφονται στο 
παράρτημα II του Διατάγματος αυτού. 


β) έχει τη δυνατότητα συλλογής και επεξεργασίας πε¬ 
ραιτέρω πληροφοριών, με την επιφύλαξη του βιομηχανι¬ 
κού και εμπορικού απορρήτου. 

γ) καταρτίζει ετήσιες εκθέσεις σχετικά με την εφαρμο¬ 
γή του παρόντος διατάγματος και δημοσιοποιεί κάθε δύο 
χρόνια κατάλογο με τα εγκεκριμένα συστήματα εναλλα¬ 
κτικής διαχείρισης, καθώς και με τους νόμιμους κατόχους 
των πιστοποιητικών εναλλακτικής διαχείρισης. 

ΚΕΦΑΛΑΙΟ Δ 
ΤΕΛΙΚΕΣ ΔΙΑΤΑΞΕΙΣ 

Άρθρο 10 

Έλεγχοι 

Τακτικοί και έκτακτοι έλεγχοι για την τήρηση των διατά¬ 
ξεων του παρόντος διατάγματος διενεργούνται από την 
αρμόδια αρχή: 

α) για την αξιοπιστία των παρεχομένων δεδομένων σύμ¬ 
φωνα με την παρ. 1 του άρθρου 9. 

β) για την τήρηση των όρων χορήγησης της έγκρισης 
συστημάτων εναλλακτικής διαχείρισης και εν γένει τήρη¬ 
σης των σχετικών διατάξεων του Ν. 2939/2001 σύμφωνα 
με το άρθρο 24 (παρ. 3 εδ. θ') σε συνδυασμό με την παρ. 
11 του ίδιου άρθρου του νόμου αυτού. 

γ) για την τήρηση των όρων χορήγησης της άδειας δια¬ 
χείρισης των μεταχειρισμένων ελαστικών σύμφωνα με τις 
κείμενες διατάξεις για τη διαχείριση των στερεών (μη επι¬ 
κίνδυνων) αποβλήτων καθώς και ό, που απαιτείται, της 
έγκρισης περιβαλλοντικών όρων σύμφωνα με τις διατά¬ 
ξεις του άρθρου 6 του Ν. 1650/1986 όπως τροποποιημέ¬ 
νος ισχύει με το Ν. 3010/2002 . 

Άρθρο 11 

Κυρώσεις 

1. Κάθε παραγωγός ή άλλος διαχειριστής ελαστικών ο 
οποίος ασκεί δραστηριότητα ή επιχείρηση κατά παράβαση 
των διατάξεων του παρόντος διατάγματος και ειδικότερα 
των άρθρων 5, 6, 7 και 9 αυτού, επιβάλλονται οι κυρώσεις 
που προβλέπονται στο άρθρο 20 του Ν. 2939/2001. Σε κά¬ 
θε φυσικό ή νομικό πρόσωπο που πραγματοποιεί εργασίες 
διαχείρισης μεταχειρισμένων ελαστικών κατά παράβαση 
του άρθρου 8 του παρόντος διατάγματος, επιβάλλονται οι 
κυρώσεις που προβλέπονται στα άρθρα 28, 29 και 30 του 
Ν. 1650/1986 (Ά 160) όπως το άρθρο 30 τροποποιημένο 
ισχύει. 

2. Οι ως άνω κυρώσεις επιβάλλονται ανεξάρτητα από 
την επιβολή άλλων κυρώσεων που προβλέπονται σε άλ¬ 
λες ειδικότερες διατάξεις της κείμενης νομοθεσίας. 

Άρθρο 12 
Παραρτήματα 

Προσαρτώνται και αποτελούν αναπόσπαστο μέρος του 
παρόντος Δ/τοςτα Παραρτήματα I και II που ακολουθούν. 

Τα παραρτήματα αυτά τροποποιούνται με απόφαση 
του Υπουργού ΠΕΧΩΔΕ. 

ΠΑΡΑΡΤΗΜΑ I 

1. Συστήματα Ατομικής Εναλλακτικής Διαχείρισης 
κατάθεση από πλευράς ενδιαφερομένων φακέλων με 
τα ακόλουθα κατ' ελάχιστον στοιχεία: 

1. Αίτηση του συστήματος με τα πλήρη στοιχεία αυτού, 
συμπεριλαμβανομένου του καταστατικού του νομικού 
προσώπου που οργανώνει το σύστημα και την μετοχική 
σύνθεση. 

2. Στοιχεία που αφορούν τον παραγωγό. Συγκεκριμένα: 

• Είδος και ετήσιες ποσότητες αυτών που τίθενται στην 
αγορά για την τελευταία τριετία. 

• Να αναφερθεί, σε περίπτωση που υπάρχει, προϋπάρ- 
χουσα εμπειρία σε θέματα εναλλακτικής διαχείρισης. 

3. Σκοπός - στόχοι του ατομικού συστήματος 

Θα αναλυθεί ο σκοπός και θα αναφερθούν ποσοτικο- 
ποιημένοι οι στόχοι του συστήματος, επιπλέον θα γίνει 
συνοπτική αναφορά στις μεθόδους οι οποίες θα χρησιμο¬ 
ποιηθούν για την επίτευξη των στόχων αυτών. Η επίτευξη 
των στόχων του προτεινόμενου συστήματος να εκτιμηθεί 
κατά πόσο συνεισφέρει στην επίτευξη των Εθνικών στό¬ 
χων. 

3. Εμβέλεια του συστήματος 

Θα δοθούν στοιχεία για το πεδίο εφαρμογής του συ¬ 
στήματος. Ενδεικτικά αναφέρεται ότι τουλάχιστον θα γί¬ 
νει αναφορά στο γεωγραφικό εύρος του, τον πληθυσμό 
στον οποίο απευθύνεται, την πυκνότητα πληθυσμού κ. ά. 
καθώς και το χρονοδιάγραμμα επέκτασής του. 

4. Επιλογή / περιγραφή των μεθόδων εναλλακτικής δια¬ 
χείρισης 

Η μεθοδολογία του συστήματος πρέπει να περιγράφε- 
ται λεπτομερώς και η επιλογή της ή των συγκεκριμένων 
μεθόδων διαχείρισης (εργασίες συλλογής, μεταφοράς, 
προσωρινής αποθήκευσης, επεξεργασίας και αξιοποίη¬ 
σης) πρέπει να τεκμηριώνεται με αξιόπιστα οικονομικά, 
περιβαλλοντικά, τεχνολογικά και κοινωνικά κριτήρια. 
Πρέπει να περιγράφονται συνοπτικά τα τεχνικά χαρακτη¬ 
ριστικά και ο τρόπος λειτουργίας. Η τεχνική υποδομή 
πρέπει να είναι σχεδιασμένη σύμφωνα: 

α) με τις τεχνικές προδιαγραφές καθώς και με τους 
όρους και τις προϋποθέσεις που προβλέπονται στις σχε¬ 
τικές διατάξεις της κείμενης νομοθεσίας για την διαχεί- 
ρηση των μη επικίνδυνων αποβλήτων, 
β) με την ΚΥΑ υπ. αριθ. 29407/3508/2002, (Β' 1572) 
γ) με τις γενικές κατευθύνσεις της πολιτικής διαχείρι¬ 
σης των στερεών αποβλήτων 
δ) τους διαχρονικούς στόχους 

6. Τεχνικοοικονομική μελέτη του συστήματος, η οποία 
θα περιλαμβάνει τουλάχιστον. 

• Σκοπιμότητα του έργου (εργασιών εναλλακτικής δια¬ 
χείρισης). 

• Αναμενόμενα αποτελέσματα. 

• Μεθοδολογία υλοποίησης. 

• Υπάρχουσα τεχνική υποδομή για τις ανάγκες της 
εναλλακτικής διαχείρισης / μηχανολογικός εξοπλισμός. 

• Απαιτούμενη υποδομή για τις ανάγκες του συστήμα¬ 
τος / επέκταση υπάρχουσας υποδομής - εξοπλισμού. 

• Υπάρχον / απαιτούμενο προσωπικό για την κάλυψη 
των αναγκών του συστήματος - νέες θέσεις εργασίας. 

• Περιβαλλοντικό όφελος από την εναλλακτική διαχεί¬ 
ριση - αντιμετώπιση προβλημάτων όπως η ασφαλής διά¬ 
θεση καταλοίπων επεξεργασίας, εκτίμηση των επιπτώσε¬ 
ων στη δημόσια υγιεινή κ.ά. 


• Περιγραφή συστήματος εγγυοδοσίας, εφόσον προ- 
τείνεται. 

• Οικονομικά στοιχεία. 

7. Αντίγραφα προσυμφώνων του συστήματος με τρίτα 
μέρη (εκτός συστήματος) που συμμετέχουν στον κύκλο 
εργασιών διαχείρισης (εγκεκριμένες εγκαταστάσεις επε¬ 
ξεργασίας, Ο. Τ. Α. κλπ.). 

8. Αντίγραφα των προσυ μφώνων συνεργασίας των συμ- 
μετεχόντων παραγωγών ελαστικών στο υπό έγκριση σύ¬ 
στημα. 

9. Προγράμματα ενημέρωσης - ευαισθητοποίησης χρη¬ 
στών - κοινού, τα οποία προτίθεται να οργανώσει το σύ¬ 
στημα. 

2. Συστήματα Συλλογικής Εναλλακτικής Διαχείρισης 

κατάθεση από πλευράς ενδιαφερομένων φακέλων με 
τα ακόλουθα κατ' ελάχιστον στοιχεία: 

1. Αίτηση του συστήματος με τα πλήρη στοιχεία αυτού, 
συμπεριλαμβανομένου του καταστατικού του νομικού 
προσώπου που οργανώνει το σύστημα και την μετοχική 
σύνθεση. 

2. Στοιχεία που αφορούν τους διαχειριστές. Συγκεκρι¬ 
μένα: 

• Πλήρη στοιχεία τους. 

• Είδος και ετήσιες ποσότητες αυτών που τίθενται στην 
αγορά για την τελευταία τριετία. 

• Να αναφερθεί, σε περίπτωση που υπάρχει, προϋπάρ- 
χουσα εμπειρία σε θέματα εναλλακτικής διαχείρισης. 

3. Σκοπός - στόχοιτου συλλογικού συστήματος. 

Θα αναλυθεί ο σκοπός και θα αναφερθούν ποσοτικοποι- 
ημένοι οι στόχοιτου συστήματος, επιπλέον θα γίνει συνο¬ 
πτική αναφορά στις μεθόδους οι οποίες θα χρησιμοποιη¬ 
θούν για την επίτευξη των στόχων αυτών. Η επίτευξη των 
στόχωντου προτεινόμενου συστήματος να εκτιμηθεί κατά 
πόσο συνεισφέρει στην επίτευξη των Εθνικών στόχων. 

4. Εμβέλεια του συστήματος. 

Θα δοθούν στοιχεία για το πεδίο εφαρμογής του συ¬ 
στήματος. Ενδεικτικά αναφέρεται ότι τουλάχιστον θα γί¬ 
νει αναφορά στο γεωγραφικό εύρος του, τον πληθυσμό 
στον οποίο απευθύνεται, την πυκνότητα πληθυσμού κ. ά. 
καθώς και το χρονοδιάγραμμα επέκτασής του. 

5. Επιλογή / περιγραφή των μεθόδων εναλλακτικής δια¬ 
χείρισης 

Η μεθοδολογία του συστήματος πρέπει να περιγράφε- 
ται λεπτομερώς και η επιλογή της ή των συγκεκριμένων 
μεθόδων διαχείρισης (εργασίες συλλογής, μεταφοράς, 
προσωρινής αποθήκευσης, επεξεργασίας και αξιοποίη¬ 
σης) πρέπει να τεκμηριώνεται με αξιόπιστα οικονομικά, 
περιβαλλοντικά, τεχνολογικά και κοινωνικά κριτήρια. 
Πρέπει να περιγράφονται συνοπτικά τα τεχνικά χαρακτη¬ 
ριστικά και ο τρόπος λειτουργίας. Η τεχνική υποδομή 
πρέπει να είναι σχεδιασμένη σύμφωνα: 

α) με τις τεχνικές προδιαγραφές καθώς και με τους 
όρους και τις προϋποθέσεις που προβλέπονται στις σχε¬ 
τικές διατάξεις της κείμενης νομοθεσίας για την διαχεί- 
ρηση των μη επικίνδυνων αποβλήτων. 

β) με την ΚΥΑ 29407/3508/2002, (Β' 1572α). 

γ) με τις γενικές κατευθύνσεις της πολιτικής διαχείρι¬ 
σης των στερεών αποβλήτων. 

δ) τους διαχρονικούς στόχους. 

6. Τεχνικοοικονομική μελέτη του συστήματος, η οποία 
θα περιλαμβάνει τουλάχιστον. 

• Σκοπιμότητα του έργου (εργασιών εναλλακτικής δια¬ 
χείρισης). 

• Αναμενόμενα αποτελέσματα. 

• Μεθοδολογία υλοποίησης. 

• Υπάρχουσα τεχνική υποδομή για τις ανάγκες της 
εναλλακτικής διαχείρισης / μηχανολογικός εξοπλισμός. 

• Απαιτούμενη υποδομή για τις ανάγκες του συστήμα¬ 
τος / επέκταση υπάρχουσας υποδομής - εξοπλισμού. 

• Υπάρχον / απαιτούμενο προσωπικό για την κάλυψη 
των αναγκών του συστήματος - νέες θέσεις εργασίας. 

• Περιβαλλοντικό όφελος από την εναλλακτική διαχεί¬ 
ριση - αντιμετώπιση προβλημάτων όπως η ασφαλής διά¬ 
θεση καταλοίπων επεξεργασίας, εκτίμηση των επιπτώσε¬ 
ων στη δημόσια υγιεινή κ.ά. 

• Περιγραφή συστήματος εγγυοδοσίας, εφόσον προ- 
τείνεται. 

• Οικονομικά στοιχεία. 

7. Αντίγραφα συμβάσεων και προσυμφώνων του συ¬ 
στήματος με τρίτα μέρη (εκτός συστήματος) που συμμε¬ 
τέχουν στον κύκλο εργασιών διαχείρισης (αδειοδοτημέ- 
νες εγκαταστάσεις επεξεργασίας, Ο.Τ.Α. κλπ.). 

8. Αντίγραφα των προσυ μφώνων συνεργασίας των συμ- 
μετεχόντων παραγωγών ελαστικών στο υπό έγκριση σύ¬ 
στημα. 

9. Προγράμματα ενημέρωσης - ευαισθητοποίησης χρη¬ 
στών - κοινού, τα οποία προτίθεται να οργανώσει το σύ¬ 
στημα. 

ΠΑΡΑΡΤΗΜΑ II 

Ο σχεδιασμός και η εφαρμογή της Επικοινωνιακής Πο¬ 
λιτικής θα πρέπει να είναι εθνικής εμβέλειας. Η αρμόδια 
αρχή οργανώνει σύστημα ενημέρωσης και πληροφόρη¬ 
σης για θέματα εναλλακτικής διαχείρισης των ελαστικών 
οχημάτων το οποίο απευθύνεται προς: 

α) τις παραγωγικές τάξεις καθώς και τους ιδιωτικούς 
και δημόσιους φορείς που έχουν σχέση με τις διαδικασίες 
εναλλακτικής διαχείρισης. 

β) το ευρύ κοινό, το οποίο χωρίζεται σε επιμέρους ομά¬ 
δες ώστε να γίνουν εξειδικευμένες εκστρατείες ενημέρω¬ 
σής του. 

Το ευρύ κοινό, χωρίζεται για μεθοδολογικούς λόγους 
σε επιμέρους ομάδες στόχους ώστε να γίνουν εξειδικευ- 
μένες εκστρατείες, τόσο από την πλευρά του περιεχομέ¬ 
νου του μηνύματος όσο καιαπότοντρόπο μετάδοσης του 
προς τους αποδέκτες τους. 

Το περιεχόμενο της ενημέρωσης προτείνεται να κινηθεί 
στην εξής θεματολογία: 

I. στα προγράμματα εναλλακτικής διαχείρισης για τα 
ελαστικά. 

II. στα συστήματα επιστροφής/παράδοσης των ελαστι¬ 
κών οχημάτων. 

III. στα συστήματα επαναχρησιμοποίησης/ανακύκλω- 
σης/αξιοποίησης. 

IV. στο ποσοστό επίτευξης των στόχων. 

V. στο ρόλο των χρηστών - καταναλωτών για την επί¬ 
τευξη των στόχων που έχουν τεθεί στον τομέα της εναλ¬ 
λακτικής διαχείρισης. 


VI. στη διάθεση των αναγκαίων στοιχείων και δεδομέ¬ 
νων σχετικά με τη διαχείριση των μεταχειρισμένων ελα¬ 
στικών οχημάτων σε μορφή βάσης δεδομένων. Η βάση 
αυτή θα παρέχει πληροφορίες ως προς την έκταση, τα 
χαρακτηριστικά και την εξέλιξη της ροής των ελαστικών 
οχημάτων και των μεταχειρισμένων ελαστικών οχημάτων 

Η τράπεζα πληροφοριών θα πρέπει να περιλαμβάνει 
τουλάχιστον τις εξής προτεινόμενες δράσεις: 

• προσπέλαση ως προς κάποια στοιχεία της προανα- 
φερθείσας Βάσης Δεδομένων διαμέσου ιστοσελίδας στο 
διαδίκτυο. 

• δημιουργία και διανομή Οϋ - ΒΟΜ για τους εμπλεκό¬ 
μενους φορείς και τις παραγωγικές τάξεις. 

• εκλαϊκευμένη πληροφορία για την ενημέρωση και ευ- 
αισθητοποίηση του ευρέως κοινού θα διατίθεται διαμέ¬ 
σου ΙθΐΘίθΧΐ. 

• σχεδιασμός, εκτύπωση και διανομή έντυπου υλικού 
με τη μορφή: α) αφίσας, β) φυλλαδίων με πιο σύνθετη και 
ειδική πληροφορία για τους εμπλεκόμενους φορείς, πα¬ 
ραγωγικές τάξεις και τους Ο.Τ.Α., και γ) πολύπτυχων 
ή/και ολιγοσέλιδων εντύπων τα οποία θα χρησιμοποιη¬ 
θούν για την ενημέρωση και ευαισθητοποίηση του ευρέ¬ 
ως κοινού με τη διάθεσή τους: κατά τη διάρκεια ειδικών 
εκδηλώσεων ενημέρωσης, από επιλεγμένα σημεία ενημέ¬ 
ρωσης στα οποία θα τοποθετηθούν εΐεηάε με τα έντυπα 
και σαν ένθετα σε εφημερίδες μεγάλης κυκλοφορίας. 

• παραγωγή διαφημιστικών μηνυμάτων για το ραδιό¬ 
φωνο και την τηλεόραση 

• παραγωγή οπτικοακουστικού υλικού σε βιντεοκασέ¬ 
τες και ϋνΟετο οποίο θα διανεμηθεί επιλεκτικά σε αυτούς 
που κάνουν ενημέρωση σε ομάδες του κοινού όπως: σχο¬ 
λεία, συλλόγους, χώρους εργασίας, επαγγελματικές 
ομάδες. 

Άρθρο 13 

Από την έναρξη ισχύος του παρόντος Δ/τος κάθε διάτα¬ 
ξη που αντίκειται μερικά ή συνολικά στις διατάξεις του ή 
ανάγεται σε θέματα που ρυθμίζονται από αυτό καταργεί- 
ται. 


Άρθρο 14 

Η ισχύς του παρόντος Δ/τος αρχίζει από τη δημοσίευσή 
του στην Εφημερίδα της Κυβερνήσεως. 

Στην Υπουργό Περιβάλλοντος, Χωροταξίας και Δημο- 
σίων'Εργων αναθέτουμε τη δημοσίευση και εκτέλεση του 
παρόντος διατάγματος. 


Αθήνα, 4 Μαρτίου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΝΑΠΤΥΞΗΣ 


Λ. ΠΑΠΑΔΗΜΑΣ 


ΑΛ. ΚΑΛΑΦΑΤΗΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 


ΥΦΥΠ. ΥΓΕΙΑΣ ΚΑΙ 
ΠΡΟΝΟΙΑΣ 


Β.ΠΑΠΑΝΔΡΕΟΥ 


ΕΚΤ. ΝΑΣΙΩΚΑΣ 


ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

X. ΒΕΡΕΛΗΣ 

